Több európai városban is voltak összetűzések a tüntetéseken | hirado.huhirado.hu
2019. 05. 01. - 18:48
Az AP amerikai hírügynökség helyszínen lévő tudósítója szerint a sárga mellényes tüntetők és szakszervezeti zászlókat lengetők több tízezres tömegébe kapucnis, feketébe öltözött emberek csoportjai vegyültek, akik rendőrellenes jelszavakat kiabáltak, egyesek pedig köveket és más tárgyakat dobáltak a rendvédelmi szervek tagjaira, valamint felborítottak egy parkoló kisbuszt.
A francia fővárosban békésen tüntetők jelentős része a Place d’Italie térre vonult. Egyes transzparenseken azt lehetett olvasni, hogy „Soká éljen a szabadság és a szocializmus” és „Rendőrök, csendőrök csatlakozzatok hozzánk”.
Tüntetés Párizsban május 1-jén
Tüntetések voltak a francia fővárosban a munka ünnepén (Fotó: EPA/Ian Langsdon)
A német szakszervezetek országos szövetsége (Deutscher Gewerkschaftsbund – DGB) szerint nyolcezren vonultak a német főváros egyik jelképeként számon tartott Brandenburgi kapuhoz. A DGB az európai minimálbér követelése érdekében szólította az utcákra támogatóit.